กฎกระทรวงระบบการป้องกันและควบคุมโรคระบาด (ฉบับที่ 2) พ.ศ. 2565
ประกาศวันที่ 2022-07-13

content: กฎกระทรวง ระบบการป้องกันและควบคุมโรคระบาด (ฉบับที่ ๒) พ.ศ. ๒๕๖๕
content: อาศัยอำนาจตามความในมาตรา ๕ วรรคหนึ่ง และมาตรา ๗ วรรคสอง แห่งพระราชบัญญัติโรคระบาดสัตว์ พ.ศ. ๒๕๕๘ รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้ยกเลิกชื่อหมวด ๖ ระบบการป้องกันโรคระบาดและระบบการควบคุมโรคระบาดในม้า แห่งกฎกระทรวงระบบการป้องกันและควบคุมโรคระบาด พ.ศ. ๒๕๖๑ และให้ใช้ความต่อไปนี้แทน “หมวด ๖ ระบบการป้องกันโรคระบาดและระบบการควบคุมโรคระบาดในม้าและม้าลาย”
sectionNo: 3
content: ข้อ ๓ ให้ยกเลิกความในบทนิยามคำว่า “สัตว์” ในข้อ ๓๑ แห่งกฎกระทรวงระบบการป้องกันและควบคุมโรคระบาด พ.ศ. ๒๕๖๑ และให้ใช้ความต่อไปนี้แทน ““สัตว์” หมายความว่า ม้าหรือม้าลาย”
sectionNo: 4
content: ข้อ ๔ ให้ยกเลิกความใน (๓) ของข้อ ๓๓ แห่งกฎกระทรวงระบบการป้องกันและควบคุมโรคระบาด พ.ศ. ๒๕๖๑ และให้ใช้ความต่อไปนี้แทน “(๓) ตรวจตรา ดูแล และป้องกันมิให้สัตว์ที่อาจเป็นพาหะนำโรคเข้าไปในคอก หรือโรงเรือนเลี้ยงสัตว์ และกรณีม้าลายต้องดำเนินการกำจัดพาหะนำโรคในบริเวณตามที่อธิบดีประกาศกำหนดด้วย”
content: ให้ไว้ ณ วันที่ ๒๙ มิถุนายน พ.ศ. ๒๕๖๕ เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่ปัจจุบันระบบการป้องกันและควบคุมโรคระบาดในสัตว์ต่าง ๆ ที่กำหนดไว้ในกฎกระทรวงระบบการป้องกันและควบคุมโรคระบาด พ.ศ. ๒๕๖๑ ยังไม่ครอบคลุมถึงระบบการป้องกันและควบคุมโรคระบาดในม้าลายซึ่งเป็นสัตว์ชนิดอื่นที่รัฐมนตรีประกาศกำหนดตามมาตรา ๗ (๔)
content: แห่งพระราชบัญญัติโรคระบาดสัตว์ พ.ศ. ๒๕๕๘ สมควรแก้ไขเพิ่มเติมกฎกระทรวงดังกล่าวเพื่อเพิ่มเติมข้อกำหนดเกี่ยวกับระบบการป้องกันและควบคุมโรคระบาดในม้าลาย จึงจำเป็นต้องออกกฎกระทรวงนี้